title: Τo Internet of Things (IoΤ) για την προειδοποίηση φυσικών καταστροφών στο πλαίσιο της κλιματικής αλλαγής
title: The Internet of Things (IoT) for the warning of natural disasters in the context of climate change
titleType: AlternativeTitle
Creators: name: Λαμαϊ, Άνγγελο-Ιωάννης
Publisher: name: Πανεπιστήμιο Δυτικής Αττικής
Year: 2024
Subjects: IoT
Internet of things
Διαδίκτυο πραγμάτων
Προειδοποίηση φυσικών καταστροφών
Κλιματική αλλαγή
Πρόγνωση φυσικών καταστροφών

description: Η παρούσα διπλωματική εργασία επικεντρώνεται στην ανάλυση του ρόλου της τεχνολογίας Διαδικτύου των Πραγμάτων (IoT) στην αντιμετώπιση φυσικών καταστροφών και τη συμβολή της στις προσπάθειες μετριασμού της κλιματικής αλλαγής και την προώθηση της βιωσιμότητας. Ο σκοπός της παρούσας διπλωματικής εργασίας είναι διττός: αφενός να εξετάσει πώς η τεχνολογία Διαδικτύου των Πραγμάτων (IoT) μπορεί να συμβάλει στην αντιμετώπιση φυσικών καταστροφών μέσω της βελτίωσης των συστημάτων έγκαιρης προειδοποίησης και αντίδρασης, και αφετέρου να αναδείξει τη συμβολή της στη μετρίαση της κλιματικής αλλαγής και την προώθηση της βιωσιμότητας. Στοχεύει επίσης να αναλύσει τις προκλήσεις και τους περιορισμούς που συναντώνται κατά την εφαρμογή του IoT στον τομέα της διαχείρισης καταστροφών και να προτείνει δυνατότητες για μελλοντικές εξελίξεις και καινοτομίες. Η εργασία διαιρείται σε πέντε κεφάλαια, καθένα από τα οποία καλύπτει συγκεκριμένους τομείς σχετικούς με τον μετριασμό της κλιματικής αλλαγής, την τεχνολογία IoT και τις εφαρμογές της στην προειδοποίηση και την αντιμετώπιση φυσικών καταστροφών. Στο πρώτο κεφάλαιο, αναλύονται οι επιπτώσεις της κλιματικής αλλαγής και η έννοια της βιώσιμης ανάπτυξης, με έμφαση στην τρέχουσα κατάσταση του περιβάλλοντος και της κλιματικής πολιτικής. Εξετάζονται οι προκλήσεις στην εφαρμογή αποτελεσματικών συστημάτων προειδοποίησης φυσικών καταστροφών και οι τρόποι βελτίωσης των σχετικών πολιτικών. Το δεύτερο κεφάλαιο αφιερώνεται στο Διαδίκτυο των Πραγμάτων, περιγράφοντας τον ορισμό, τα συστατικά στοιχεία και τη χρήση της τεχνολογίας IoT για την περιβαλλοντική παρακολούθηση. Το τρίτο κεφάλαιο επικεντρώνεται στις εφαρμογές του IoT στην προειδοποίηση φυσικών καταστροφών, εξετάζοντας τα πλεονεκτήματα της χρήσης της τεχνολογίας σε συγκριτική βάση με παραδοσιακές μεθόδους και αναδεικνύοντας τον ρόλο της στην προετοιμασία, αντιμετώπιση και ανάκαμψη από φυσικές καταστροφές. Συζητούνται επίσης οι προκλήσεις και οι περιορισμοί στην εφαρμογή του IoT και προτείνονται λύσεις για την αντιμετώπιση αυτών των προβλημάτων. Το τέταρτο κεφάλαιο αναφέρεται στις μελλοντικές εξελίξεις και προκλήσεις στον τομέα του IoT, με έμφαση στις τρέχουσες τάσεις και τις ευκαιρίες για την εφαρμογή της τεχνολογίας στη διαχείριση φυσικών καταστροφών.Παρουσιάζονται οι προκλήσεις και προβληματισμοί κατά την υιοθέτηση του IoT και προτείνονται τρόποι βελτίωσης της επικοινωνίας και της συλλογής δεδομένων. Το πέμπτο και τελευταίο κεφάλαιο περιέχει τα συμπεράσματα της διπλωματικής εργασίας, συνοψίζοντας τα κύρια ευρήματα και τις προτάσεις για την περαιτέρω έρευνα και ανάπτυξη στον τομέα του IoT και τη διαχείριση φυσικών καταστροφών. Από τη μελέτη της πρόσφατης βιβλιογραφίας, διαπιστώθηκε ότι η τεχνολογία IoT προσφέρει σημαντικές δυνατότητες για τη βελτίωση της ετοιμότητας, της αντίδρασης και της ανάκαμψης από φυσικές καταστροφές. Οι αισθητήρες και οι συσκευές IoT μπορούν να παρέχουν προειδοποιήσεις σε πραγματικό χρόνο και να συλλέγουν δεδομένα που επιτρέπουν την ακριβέστερη πρόβλεψη και την αποτελεσματικότερη κατανομή των πόρων. Επιπροσθέτως, η τεχνολογία αυτή μπορεί να συμβάλει στην προσαρμογή στην κλιματική αλλαγή μέσω της βελτίωσης της διαχείρισης και της πρόληψης καταστροφών, συμβάλλοντας στη βιωσιμότητα και τη μείωση των περιβαλλοντικών επιπτώσεων. Ωστόσο, διαπιστώθηκε επίσης ότι υπάρχουν σημαντικές προκλήσεις που πρέπει να αντιμετωπιστούν, όπως η ασφάλεια των δεδομένων, η αξιοπιστία των συστημάτων, η αντιμετώπιση ψευδών συναγερμών και η ολοκληρωμένη ενσωμάτωση με τις υπάρχουσες υποδομές διαχείρισης καταστροφών. Για την επίτευξη των πλήρων δυνατοτήτων του IoT στη διαχείριση καταστροφών και τον μετριασμό της κλιματικής αλλαγής, απαιτείται περαιτέρω έρευνα, καινοτομία και συνεργασία μεταξύ των κυβερνήσεων, των επιχειρήσεων και της επιστημονικής κοινότητας.